OpenLLM-France/wikimedia huggingface dataset:
# Hōryū-ji

Hōryū-ji (japonieraz: 法隆寺) Ikaruga hirian dagoen tenplu bat da, Naratik gertu. 1993an UNESCOk Gizateriaren Ondare izendatu zuen Hōryū-ji eremuko monumentu budistak multzoaren barnean.
Eraikin zaharrenak (Kondō-a, 5 solairuko pagoda eta erdiko atea) Asuka arokoak izanez, munduko zurezko eraikinik zaharrentzat hartzen dituzte.

## Tenpluaren historia

Antzinako testuen arabera, Yōmei enperadoreak, gaixotasunak jota, sendaketa lortzeko asmoz tenplu bat eraikitzeko eta han Budaren estatua bat ipintzeko botoa egin zuen. Bera hil zen apur bat geroago, bere botoa ezin burutuz, baina enperatrizak eta Shōtoku printze oinordekoak 607an Ikagura (hortik aurrera lekuaren izena) edo Hōryū-ji (literalki Loratzen ari den Legearen Tenplua) izeneko tenplua eraikiarazi zuten, enperadorearen nahien arabera.
Nahiz eta sute garrantzitsu batek 670n eraikinen bilduma suntsitu zuen, tenplua etengabe 14 mendeko tradizioari eusteaz harrotu daiteke.
1993an tenplua Gizateriaren Ondare izendatutako lehen toki japoniarra bilakatu zen.

## Artelanak

Tenpluak balio handiko artelanen kopuru handia du, freskoak, estatuak eta beste motako hainbat artelan, txinatar, korear eta indiarren eraginekoak. Altxor garrantzitsuenetako bat 2 mirabe alboan duen Shaka-ren (Buda historikoa) hirukuna da.

## Iruditegia

* Jainkotasun zaindaria
* Ametsen pabiloia
* Ate nagusia
* Kondō-a eta 5 solairuko pagoda

## Ikus, gainera

* Hōryū-ji eremuko monumentu budistak

## Kanpo estekak

* (Japonieraz)(Ingelesez) Webgune ofiziala
* Datuak: Q261932
* Multimedia: Hōryū-ji / Q261932
# Hœnir

Hœnir eskandinaviar mitologiako jainkoa da eta Æsir-ren parte da. Mimer-rekin batera Vanir-rekin joan zen, bien artean zegoen gurrarekin bukatzeko. Jainko honen irudia nahiko misteriotsua da ez baitago informazio askorik. Aldiz, pasarte inportanteenetan ikusi dezakegu.

## Kanpo estekak

* Datuak: Q836029
# Hōzan-ji

Hōzan-ji (japonieraz: 宝山寺) Ikoma hirian dagoen tenplu bat da, Naratik gertu.
Ikoma mendia aintzinatik izan da sakratua eta erromes ugari etorri izan da beti. Monje budistek 655 urtean fundatu omen zuten tenplu bat. Hozan-ji bera XVII mendean eraikitakoa da Kangiten jainkoaren estatu bat ekarri zenean. Edo Aroan inguruko tenplu budista bisitatuenetakoa izan zen.

## Iruditegia

* Hondo eraikina.
* Kongoden eraikina.
* Torii-a.
* Daikokutendo eraikina.
* Shoten eraikina.

## Kanpo estekak

* Datuak: Q762525
* Multimedia: Hozanji / Q762525
# Hősök tere

Hősök tere (euskaraz Heroien plaza) Hungariako Budapest hiriburuan dagoen plaza bat da. Hiri honetako plaza edo enparantza handienetakoa da, bertan hiriko ikurretako bat den Zazpi Magiar Buruzagien eta beste hainbat buruzagi nazionalen omenezko estatua dago (Milurtekoaren monumentua delakoa), tartean baita Soldadu Ezezagunaren Hilobia ere. Plaza Andrássy etorbidearen amaieran dago, Városliget parkearen alboan.
Plaza honetan Arte Ederren Museoa eta Műcsarnok arte-aretoa daude. Plaza 1896-1900 artean eraiki zen eta herrialde honetako historia garaikidean garrantzizko papera jokatu zuen, 1989an plaza honetan 1958an exekutatutako Imre Nagy hungariar politikariaren gorpua hilobiratzea burutu zen, ekitaldi horretara 250.000 lagun bertaratu zirelarik.
Budapesteko metroaren M1 linearen bidez bertatatu daiteke.

## Iruditegia

* Zazpi Magiar Buruzagien monumentuko irudiak, tartean Árpád printzearena.
* Airetik gauez.
* Arte Ederren Museoa.
* Műcsarnok.
* 1896an.

## Kanpo estekak

* Datuak: Q299973
* Multimedia: Hősök tere (Zugló) / Q299973
# Hășmaș

Hășmaș Errumaniako udalerri bat da, Arad konderrian. 1.130 biztanle ditu, 88,44 kilometro koadroko azaleran banatuta.

## Herriak

Udalerrian honako herriak daude:
Hășmaș $^{(en)}$ Agrișu Mic $^{(en)}$ Botfei $^{(en)}$ Clit $^{(en)}$ Comănești $^{(en)}$ Urvișu de Beliu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q10765984
# Hōryū-ji eremuko monumentu budistak

Hōryū-ji eremuko monumentu budistak$^1$ UNESCOren gizateriaren ondarea :
| Hōryū-ji ||
| Mota | Kulturala |
| Irizpideak | i, ii, iv, vi |
| Erreferentzia | 660 |
| Kokalekua | Japonia |
| Eskualdea$^2$ | Asia eta Ozeania |
| Koordenatuak | 34°36′51″N 135°44′03″E﻿ / ﻿34.61417°N 135.73417°E﻿ / 34.61417; 135.73417 |
| Izen ematea | 1993 (XVII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Hōryū-ji eremuko monumentu budistak UNESCOk 1993an Gizateriaren Ondare izendatu zuen Ikaruga herriko bi tenpluren multzoa, bai eta inguruko paisaia ere, izan ere munduko egurrezko eraikin zaharrenetakoak baitira, VII eta VIII mendeetakoak. Nara hiri historikoaren ondoan dago.
Guztira Hōryū-jiko ekialdeko tenpluan 21 eraikin hartzen ditu eta 9 eraikin mendebaldekoan. Hokki-ji tenpluari dagokionez 17 monasterio eta pagoda bat.

## Tenpluak

* Hōryū-ji (法隆寺): 607 urtean eraikia eta 711ean posizio berrian berreraikia. Bosat solairutako pagodan erabilitako egurra 594koa dela frogatu da dendrokronologia bidez.
* Chūmon, barneko atea.
* Kondō, eraikin nagusia.
* Pagoda.
* Kanpaidorrea.
* Klaustroa.
* Hokki-ji (法起寺): 638 urtean sortu zen Avalokitesvara 11 aurpegidun jainkoaren omenez. Shotoku printzeak altxaturiko tenplu handienetakoa da. Baliotsuena hiru solairutako pagoda da, Japoniako zaharrena izan daitekeena.
* Tenplua.
* Hiru solairutako pagoda.
* Atea.

## Kanpo estekak

* (Ingelesez)(Frantsesez) UNESCOren webgunean dagoen informazioa
* (Japonieraz)(Ingelesez) Hōryū-jiren webgune ofiziala
* (Japonieraz)(Ingelesez) Hokki-jiren webgune ofiziala
* Datuak: Q1333799
* Multimedia: Buddhist monuments in the Horyu-ji area / Q1333799
# Hugo Ayala

Hugo Ayala Castro (1987ko martxoaren 31) Mexikoko futbolari profesionala da, Ligako MXko Tigres UANL taldean erdiko atzelari gisa jokatzen duena.

## Ibilbidea
### Atlas

Hugo Ayalak Atlasekin hasi zuen bere ibilbide profesionala. 2006an debutatu zuen ofizialki titular gisa CD Guadalajararen aurka. Atlasek 3-1 galdu zuen arren, sarritan erabilitako ordezko bihurtu zen denboraldia amaituz. Hurrengo denboraldian defentsarako talentu handia erakusten hasi zen eta Atlasen defentsako hamaikakoan titular bihurtu zen, Atlas final-laurdenetaraino eraman zuen Club Américaren aurka, baina galdu egin zuen (7-4) emaitzarekin. Atlasen bere ibilbidean zehar ordezko gisa erabili zuten gehienbat Ricardo La Volpe Atlaseko entrenatzaile gisa hartu zuten arte. Orduan hasi zen La Volpe Ayalengan konfiantza izaten, eta Atlaseko titular eta kapitain bihurtu zuen Ayala. Orduan Tigresek Ayalarekiko interes handia ikusi ondoren bere klub berria Tigres izan zen

### Tigres UANL

2010ean, Tigres UANLera iritsi zen eta 2011rako lehen atzelari titular zen Juninhorekin batera, biak Apertura 2011 txapelketako jokalari giltzarriak. Ayala 2011ko Aperturako Denboraldiko defendatzaile onena izendatu zuten Jorge Torres Nilo taldekidearekin batera. Ayala, 2011. urtetik Tigres-en hasarazle bat, gero txapeldun izango da taldearekin 2015eko Apertura, 2016ko Apertura eta 2017ko Apertura denboraldietan, eta, gainera, 2015ko Libertadores Kopa hartuko du.

## Nazioarteko ibilbidea

2018ko maiatzean, Mexikoko 28 gizonen lehen eskuadroian izendatu zuten Ayala Errusiako Munduko Txapelketarako, eta, azkenik, ekainaren 4an ezagututako 23 gizonen azken zerrendan sartu zuten. Alemaniaren aurkako taldearen hasierako etapan agertuko zen, non Mexikok 1–0 irabazi baitzuen, eta Brasilek final-zortzirenetan galdu baitzuen.

## Erreferentziak

* ↑ «Revealed: Every World Cup 2018 squad - Final 23-man lists» Goal.com.
* ↑ (Gaztelaniaz) «Convocatoria de la Selección Nacional de México» MiSeleccion.mx.

## Kanpo estekak

* Datuak: Q2348402
* Multimedia: Hugo Ayala / Q2348402
# Hugo Aznar

Hugo Aznar Vijuesca (Cortes, 2003ko abenduaren 1a), txirrindulari nafarra da.
Juniorretan (19 urtez azpiko mailan) dagoeneko nabarmendu zen Quesos Albeniz taldean. Amateurretan Finisher taldean lortutako emaitza onak direla eta (aipagarriena 2023ko Nafarroako Itzulia), profesionaletara pasatzea ahalbidetu zaio eta hiru urteko kontratua sinatu du Kern Pharma taldearekin (2024ko, 2025eko eta 2026ko denboraldietarako). Talde honetan Unai anaia nagusiarekin batera arituko da.

## Palmaresa

2018
* Mungiako Santiago Saria (kadete)
2019
* Murietako Luis Meoki Memoriala (kadete)
2021
* Nafarroako erlojupeko txapelketa (junior)
* Aragoiko erlojupeko txapelketa (junior)
* Félix Errandonea Memoriala
* Gipuzkoako Itzulia eta etapa 1 (junior)
* Elgoibarko Hiria Saria
* 2. Espainiako erlojupeko txirrindularitza txapelketan (junior)
* 2. Espainiako errepideko txirrindularitza txapelketan (junior)
2022
* Udaberri Saria
* Nafarroako erlojupeko txapelketa
2023
* Nafarroako Itzulia eta etapa 1
* 6. Bidasoko Itzulian eta etapa 1
* 2. Espainiako erlojupeko txirrindularitza txapelketan (23 urtez azpikoan)
* 3. Zumaiako Sarian
* 3. Lazkaoko Proban
* 3. Nafarroako erlojupeko txapelketan
* 4. Cirilo Zunzarrenen oroimenezko Sarian
* 4. Loinaz Proban
* 4. San Pedro Sarian
* 6. Bidasoko Itzulian

## Taldeak
### Amateurretan

* Quesos Albeniz - (2021)
* Finisher - (2022-2023)

### Profesionaletan

* Kern Pharma - (2024-)

## Erreferentziak

* ↑ Hugo Aznar Kern Pharma taldeko txirrindularia izango da datorren denboralditik aurrera
* ↑ Hugo Aznar txapeldun Mungian
* ↑ Hugo Aznar azkarrena Murietan
* ↑ Hugo Aznar txapeldun eta Jon Erdozia hirugarrena Beran
* ↑ Gipuzkoako Junior Itzulia Quesos Albenizko Hugo Aznarrendako
* ↑ Hugo Aznar txirrindulari nafarrak irabazi su Valentin Romeraren Oroimenezkoa

## Kanpo estekak

* Hugo Aznar - ProCyclingStats
* Datuak: Q119398595
# Hugo Bedoya

Hugo Bedoya (* Esmeraldas, Ekuador, 1992ko azaroaren 2a). Erdilari gisa jokatu zuen Ekuadorko futbolari ohia da.

## Klubak

| Kluba | Herrialdea | Urtea |
| Independiente del Valle | Ekuador | 2008-2010 |
| Cuniburo FC | Ekuador | 2011 |
| Portoviejo Liga | Ekuador | 2012 |
| Delfín Sporting Club | Ekuador | 2013 |

## Erreferentziak

* ↑ Ficha del Jugador en la FEF

## Kanpo estekak

* Datuak: Q16297704
# Hugo Arana

Hugo Arana (Juan José Paso, Buenos Aires; 1943ko uztailaren 23a - Buenos Aires; 2020ko urriaren 11) zinema, antzerki eta telebistako aktore eta umorista argentinarra izan zen.

## Biografia

Juan José Pason jaio zen, Buenos Aires probintziako herri txiki batean. Monte Grande-n (Buenos Aires) hazi zen. Gero, bere familia Lomas de Zamorara joan zen bizitzera, Buenos Aires Handiko hegoaldean, eta Lanusera geroago, Marcelo Lavalle-rekin eta, batez ere, Augusto Fernandes-ekin interpretazio ikasketak egin zituen.
Aktore gisa egin zituen lehen urteetan Errare Humanum Est antzerki taldeko kide izan zen eta El santo de la Espada (1970), La trugua (1974) eta El Soltero (1977) bezalako filmetan aritu zen Claudio García Satur-ekin eta Fernanda Mistralekin batera.
Ospetsu egin zen nazio mailan Matrimonios y algo más telebistako komedia programan (Hugo Móserrek zuzendua), non oihartzun herrikoi handiko bi pertsonaia irudikatzen zituen: "Groncho" ("El Groncho y la Dama" sketchean, eta "Huguito Araña ", homosexual efeminatuaren estereotipoa. Azken hori, esan zuenez, 1982an Juan Carlos Dual elkarrizketatu behar izan zuenean sortu zen, eta eszena horretarako makillatu eta mozorrotu zenean, taldeko kideek burla egin zioten eta modu ironikoan erantzun zien, eta horrek Hugoren arreta piztu zuen hura iraulteko. bere sketchari; Garai hartan, eta oihartzun handia izan zuenez, militarrek gogor kritikatu zuten sexu identitatearen adierazpena zela eta, beraz, produkzio taldea pertsonaia Mónica Gonzaga aktorearenarekin ezkontzera bultzatu zuten, hala nola jarraitu zuen orientazio hoiekin.
"Situación Límite" zikloan "kale saltzaileen" gaiaren inguruan jardun zuen, kasu honetan Claudio García Satur, Fernanda Mistral eta Betiana Blum-ekin batera .
Los exitosos Pells Teleféko sailean ere lan egin zuen, eta Franco Andrada fikziozko "Mega News" telebista katearen zuzendari gisa aritu zen.
2009an, Fernanda Mistral, Rita Cortese eta Norman Briskirekin batera, Luca Manfrediren (Nino Manfredi handiaren semea) "Scussate il disturbo" italiar telefilmean parte hartu zuen.
2013ko ekainaren 10ean, bihotzekoak eman zion etxean zegoela, eta ospitaleratu behar izan zuten ebakuntza egiteko, alta bi aste geroago jasoz. Hori dela eta, Los vecinos en guerra programan, Telefe pantaila hartzen zuen Sebastián Ortegaren produkzioan, parte hartzea moztu behar izan zuen.
Hugo Arana 2020ko urriaren 11n hil zen 77 urte zituela, COVID-19 zela eta. Sanatorio Colegiales-en ingresatu zuten etxeko istripua izan zuelako.

## Bizitza pribatua

Arana 1978tik ezkonduta zegoen 2011ko uztailaren 3an hil zen Marzenka Novak aktorearekin eta harekin Juan Gonzalo Arana semea izan zuen.

## Kanpo estekak

* (Gaztelaniaz)Hugo Aranaren filmografia National Cinema webgunean.
* (Gaztelaniaz)elkarrizketa Hugo Aranarekin GaceMail.com.ar webgunean.
* (Gaztelaniaz)Hugo Aranaren haserrea bere heriotza faltsuagatik
* Datuak: Q5483854
* Multimedia: Hugo Arana / Q5483854
# Hugo Boucheron

Hugo Boucheron (1993ko maiatzaren 30ean jaioa) Frantziako arraunlaria da, bitan olinpiarra eta olinpiar eta munduko txapelduna. Bi arrauneko proba irabazi zuen 2018ko Plovdiv-eko Munduko Arraun Txapelketan. 2016ko Udako Olinpiar Jokoetan gizonezkoen skull bikoitzean lehiatu zen. Matthieu Androdiasekin, lankidetzan, urrezko domina olinpikoa irabazi zuen Tokyo 2020-n .

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 01 ! | Skull bikoitza |
| Munduko Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 01 ! | Skull bikoitza |
| Europako Txapelketa ||||
| Urtea | Lekua | Domina | Kategoria |
| 2015 | Poznan Polonia | 02 ! | Skull bikoitza |
| 2018 | Glasgow Eskozia | 01 ! | Skull bikoitza |

## Erreferentziak

* ↑ Hugo Boucheron. .Evans, Hilary; Gjerde, Arild; Heijmans, Jeroen; Mallon, Bill; et al. "Hugo Boucheron". Olympics at Sports-Reference.com. Sports Reference LLC. Originaletik Artxibatua 2020-04-17an.
* ↑ Boucheron Olympics webgunean.

## Kanpo estekak

* Hugo Boucheron Olympic.org-en
* Hugo Boucheron Olympic Channel.com
* Hugo Boucheron Olympics.com
* Hugo Boucheron French Olympic Committee (Frantsesez)
* Hugo Boucheron Olympedia-n
* Hugo Boucheron Sports-References-en
* Datuak: Q20089281
* Multimedia: Hugo Boucheron / Q20089281
# Hugo Ball

Hugo Ball (Pirmasens, 1886ko otsailaren 22a - Sant' Abbondio, Suitza, 1927ko irailaren 14a) alemaniar egile eta olerkaria izan zen. Dada mugimendu artistikoaren sortzailea izan zen Zurichen 1916an eta olerkigintza soinudunaren egilea. Soziologia eta filosofia ikasi zituen Munich eta Heidelbergeko unibertsitateetan. 1910ean Berlinera joan zen aktore izateko eta Max Reinhardtekin kolaboratu zuen. Lehen Mundu Gerraren hasieran armadan izena ematen saiatu zen, baina arrazoi medikoengatik atzera bota zuten. Belgikaren inbasioaren ondoren gerra kritikatu zuen eta traidoretzat hartu zuten. Emmy Hennings kabaret artistarekin Suitzara joan zen eta 1920an. berarekin ezkondu zen. Suitzan jarraitu zituen Bakunin eta anarkismoari buruzko ikasketak, hala ere, anarkismoa arbuiatu zuen bere alderdi militanteengatik. 1916an Le Manifeste DaDa et Cabaret Voltaire sortu zituen eta Dada mugimenduaren buru izan zen. 1920an katolizismora itzuli eta Ticino kantonamendura erretiratu zen.

## Lanak

* Die Nase des Michelangelo. Tragikomödie in vier Auftritten, 1911
* Der Henker von Brescia. Drei Akte der Not und Ekstase, 1914
* Flametti oder Vom Dandysmus der Armen. Roman. Reiss, Berlin 1918
* Zur Kritik der deutschen Intelligenz. Der Freie Verlag, Bern 1919
** berregina: Die Folgen der Reformation. Duncker & Humblot, München 1924
* Byzantinisches Christentum. Drei Heiligenleben (on Joannes Klimax, Dionysius Areopagita und Symeon dem Styliten). Duncker & Humblot, München 1923
* Hermann Hesse. Sein Leben und sein Werk. S. Fischer, Berlin 1927
* Die Flucht aus der Zeit (Diary). Duncker & Humblot, München 1927
* Gesammelte Gedichte mit Photos und Faksimiles, ed.. Annemarie Schütt-Hennings. Arche, Zürich 1963
* Tenderenda der Phantast. Roman. Arche, Zürich 1967

## Iruditegia

* Karawane olerkia
* Ball Karawane olerkia irakurtzen Cabaret Voltaire-n

## Kanpo estekak

* Datuak: Q70989
* Multimedia: Hugo Ball / Q70989
# Hugo Argüelles

Hugo Argüelles (Veracruz, 1932ko urtarrilaren 16a - Mexiko Hiria, 2003ko abenduaren 24a) mexikar idazle eta antzerkigilea izan zen.
Medikuntza ikasi zuen bost urtez Mexikoko Unibertsitate Nazional Autonomoan, eta arte dramatikoa hiru urtez Arte Ederretako Institutu Nazionaleko Antzerki Eskolan. Gaztelaniazko irakaslea izan zen Mexikoko Unibertsitate Autonomoan. Arte dramatikoko irakaslea izan zen, eta Arte Ederretako hainbat eskola sortu zituen Mexikon. 1979an literatura dramatikoko lantegia sortu zuen. 1982an urteko idazlerik onenaren saria eman zioten El ritual de la salamandra (Arrubioaren erritua) lanagatik. Hainbat filmetako gidoiak ere egin ditu, besteak beste, La primavera de los escorpiones (Eskorpioien uda), Las pirañas aman en cuaresma (Pirainak garizuman maitatzen dute), Las figuras de arena (Hondarrezko irudiak), Los amantes fríos (Maitale hotzak) eta One way (Bide bat). Idatzi dituen lanen artean aipagarriak ditu: Los prodigiosos (Miragarriak), Los cuervos están de luto (Beleek lutoan daude), El velorio en turno (Gaubeila-txanda), Doña Macabra (telebista-saioa), El ritual de la Salamandra (1982, Arrubioaren erritua), Los amores criminales de las vampiras morales (1983, Banpiro moralen amodio kriminalak), Los caracoles amorosos (1988, Barakuilu maitatiak), Trilogía Musical (1994, Musika trilogia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q9005266
# Heteromys nubicolens

Heteromys nubicolens Heteromys generoko animalia da. Karraskarien barruko Heteromyidae familian sailkatuta dago.

## Ikus, gainera

* Heteromys
* Heteromyidae

## Kanpo estekak

* Datuak: Q2953856
* Espezieak: Heteromys nubicolens
# Heteromys catopterius

Heteromys catopterius Heteromys generoko animalia da. Karraskarien barruko Heteromyidae familian sailkatuta dago.

## Ikus, gainera

* Heteromys
* Heteromyidae

## Kanpo estekak

* Datuak: Q20767338
* Espezieak: Heteromys catopterius
# Humberto Carranza Piedra

Humberto Carranza Piedra (Cutervo, Cajamarca; 1921eko abuztuaren 20a – Lima, 2015eko uztailaren 6a) Peruko abokatu, irakasle eta politikaria izan zen. Peruko Aprista Alderdiko kidea, Cajamarcako diputatua (1963-1968), diputatu konstituziogilea (1978-1979), senataria (1985-1992) eta Senatuko presidentea (1989-1990) izan zen.

## Kanpo estekak

* Datuak: Q16298172
# Humberto Maturana

Humberto Maturana (Santiago, 1928 irailaren 14a - ibidem, 2021eko maiatzaren 6a) txiletar biologoa izan zen, ezaguna Francisco Varelarekin batera autopoiesi kontzeptua sortu eta garatzeagatik, besteak beste biologia, epistemologian, hezkuntza eta sistema-teorian aplikatu zena. Medikuntza eta biologia ikasi zituen Txileko unibertsitatean. 1958 urtean doktoregoa lortu zuen Harvard Unibertsitatean. 1960 urteaz geroztik Txilen dihardu irakasle eta ikertzaile lanetan.

## Kanpo estekak

* Datuak: Q376452
* Multimedia: Humberto Maturana / Q376452
# Humberto Suazo

Humberto Andrés Suazo Pontivo (1981eko maiatzaren 10ean jaioa), Chupete goitizena (ingelesez, Lollipop), Txileko futbolari profesionala da, San Luis de Quillota Txileko Primera B taldean aurrelari gisa jokatzen duena.
2006an, IFFHS Munduko Goleatzaile Gorenaren saria jaso zuen. Colo Colorekin Apertura 2007 irabazi ondoren, Liga MXko CF Monterrey klubera joan zen, non klubaren garaiko goleatzailerik onena izan zen eta baita Liga MXko bi titulu eta CONCACAFeko Txapeldunen Ligako hiru titulu irabazi zituen. 2015ean itzuli zen Colo-Colora, Monterreyn zazpi urteren ostean.
2010eko FIFA Munduko Koparen profilaren arabera, Suazo ezaguna zen bere "posizio-zentzu handiagatik eta bi oinekin amaitzeko gaitasunagatik".

## Erreferentziak

* ↑ Player Profile. FIFA.

## Kanpo estekak

* Datuak: Q314719
* Multimedia: Humberto Suazo / Q314719
# Humberto Delgado

Humberto da Silva Delgado (Boquilobo, Portugal, 1906ko maiatzaren 15a - Villanueva del Fresno, Badajoz, Espainia, 1965eko otsailaren 13a) militar eta politikari portugaldarra izan zen.

## Biografia

Demokrazia ezartzearen aldeko eta Errepublikako lehendakarigai izan zen 1958. urtean. Oliveira Salazarren gobernuak galarazi egin zion hauteskunde-kanpaina amaitzea, eta armadatik baztertu zuen handik urtebetera ekintza politiko subertsiboak antolatzen zituela salaturik.
Directorio Revolucionario Ibérico de Liberación (euskaraz: «Askapenerako Iberiar Direktorio Iraultzailea») erakunde armatuko kide nabarmena izan zen.
Brasilen erbesteraturik egon ondoren, 1965. urtean Espainiara hurbildu eta Portugalgo Polizia Politikoak harrapatu zuen. Villanueva del Fresnon hil zuten, Portugalgo mugatik hurbil.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q551999
* Multimedia: Humberto Delgado / Q551999
# Humberto Mendoza (botanikaria)

Humberto Mendoza Cifuentes (1967) kolonbiar biologoa eta botanikaria da.
1993an Biologiako lizentziatura lortu zuen Valleko Unibertsitate Nazionalean, Pourouma cecropiifolia Mart. ( Cecropiaceae) graduazio-sintesiarekin.
Espedizio botanikoak egin ditu Kolonbian zehar.

## Argitalpen batzuk

* --------------, Adriana Prieto Cruz . 2003an . "Huilaea Wurdack (Melastomataceae) generoko espezie berria Kolonbian" . Hemen: Kolonbiako Kolonbiako Zientzia zehatzen, Fisikoen eta Naturaren Akademia. ISSN 0370-3908 Ed. Kolonbiako Unibertsitate Nazionalaren egoitza Bogotá XXVII (102): 39 - 43

### Liburuak

* 2009 . Revisión taxonómica del género Centronia D. Don y evaluación de su estatus en la tribu Merianieae (Melastomataceae). Ed. Kolonbiako Unibertsitate Nazionala, Bogotako egoitza nagusia. 328 or.
* 2006. Guía Ilustrada de Géneros de Melastomataceae y Memecylaceae de Colombia. Colombia, diversa por naturaleza. Ed. Alexander von Humboldt Biologia Baliabideen Ikerketa Institutua, 288 or. ISBN 9588151678
* --------------, Bernardo Ramírez Padilla, Luis Carlos Jiménez Bulla . 2004 . Rubiaceae de Colombia: guía ilustrada de géneros. Alexander von Humboldt Institutua. 351 or. ISBN 9588151317
* --------------, --------------. 2000. urtea . Plantas con flores de La Planada: guía ilustrada de familias y géneros. Alexander von Humboldt Institutua. 244 or. ISBN 9586652999

## Ohoreak
### Sariak eta eskerrak

* Ohorezko aipamena, Luis Ángel Escobar liburutegitik, 2000
Txantiloi:Botánico

## Erreferentziak

* "Humberto Mendoza". Landareen Nazioarteko Indizea (IPNI). Kew-eko Royal Botanic Gardens, Harvard Unibertsitateko Herbarioa eta Australian National Herbarium (arg.).
* ↑ http://plants.jstor.org/person/bm000138408
* ↑ http://plants.jstor.org/person/bm000138406
* ↑ http://201.234.78.173:8081/cvlac/visualizador/generarCurriculoCv.do?cod_rh=0000604216%5B%5D

## Kanpo estekak

* Datuak: Q6445379
* Espezieak: Humberto Mendoza